**Өмір Есқали**

**Негізгі бағыттар атап көрсетілді**

**«Нұр Отан» партиясы Төрағасының бірінші орынбасары Мәулен Әшімбаев Қызылжар өңірінде болып, «Казақстандықтардын әл-ауқатының өсуі: табыс пен тұрмыс сапасын арттыру» Жолдауында Елбасы белгілен берген басым бағыттардың орындалу жайымен танысты. Кәсіпорындар мен мекемелерде өткен кездесулерде өзекті мәселелерге назар аударылды.**

Сапар барысында Төрағаның бірінші орынбасары қолбасшы, ақын, әз-Тәукенің сенімді серіктерінің бірі, атақты «Елім-ай» дастанының авторы Қожаберген жырау Толыбайұлына арналған еңселі ескерткіштің ашылу рәсіміне қатысты. Маңызы зор жиында сөйлеген сөзінде ол Елбасының «Болашаққа бағдар: рухани жаңғыру» бағдарламалық мақаласы аясында мәдени, ру­хани құндылықтарымызды қастерлеу, ұлттық кодымызды жаңғырту, сана-сезімімізді таптаурын қағидалардан арылту бағытында ауқымды жұмыстар атқарылғанын, ерлігі мен өрлігі, ақылгөйлігі мен парасаттылығы, өмipi мен шығармашылығы жас ұрпақ үшін үлгі-өнеге тұлғаны ұлықтау игілікті шаралардың заңды жалғасы болып табылатынын, атын ардақтап, рухына тағзым ету қасиетті борышымыз екенін атап көрсетті.

Аймақ басшысы Құмар Ақсақалов бір бойына батырлық, қолбасшылық, ақындық, сазгерлік, күйшілік, көрегендік асыл қасиеттерді тоғыстырған бабамыздың бай мұрасын терең зерттеп, насихаттау болашақ ұрпақ алдындағы басты парыз болу тиістілігін жеткізді.

Бұдан кейін М.Әшімбаев 90 жылдық тарихы бар С.Киров атындағы зауыттың ұжымымен кездесіп, өндірісті жаңғырту, озық технологияларды енгізу барысымен танысты. Бір кездері «Медеу» магнитоласын, сондай-ақ түрлі радиоқұрылғылар шы-ғарып, атағы шартарапқа танылған кәсіпорынның қазіргі аяқалысы нарық талаптарымен үндес. Бастапқыда газ бен электр энергиясын есептегіш құралдары, ток трансформаторлары, электрқозғалтқыш қорғау қондырғылары, автомобиль насостары мен көтергіштер,тәжірибе жинақтай келе 3D принтерлерін, бесінші дәрежелі баспа платаларьн, сандық телевизия және ұялы байланыс кешендерін өндіре бастады. Төрағаның бірінші орынбасары жұмысшы-қызметкерлердің назарын Жолдаудың негізгі бағыттарының бірі экономиканың инновациялық және қызмет көрсету секто-рын дамыту мәселесіне аударды. Сіздер инновациялық белсенділік жағынан алда екенсіздер. Мұның өзі жұмыстың тиімді ұйымдастырылғанын көрсетеді, деді.

Елбасы талаптарының бірі халық тұтынатын тауарлардың ауқымды номенклатурасын игеріп, «қарапайым заттар экономикасын» дамыту үшін кәсіп-орындарға көмектесу маңызды. Бұл идеяны «Радуга» ЖШС табысты жүзеге асырып келеді. Кәсіпкер Дмитрий Шарапаев «Бизнестің жол картасы-2020» мемлекеттік бағдарламасы бойынша екі миллиард теңге суб­сидия рәсімдеп, құрғақ таңғы ас, жүгері таяқшалары, тез дайындалатын кеспе, пластик ыдыс-аяқтар, не керек, тауарлар мен тағамдардың 500-ден астам түрі шығарылады. 400 адам тұрақты жұмыспен қамтамасыз етілген. Ішкі сұраныстан артылғаны Ресей мен Қытайға жөнелтіледі. Алдағы уақытта құны 10 мил­лиард теңге болатын төрт озық жоба игерілмек. Нәтижесінде, жүздеген жұмыс орындары құрылады. Мәулен Әшімбаев «Бизнестің жол картасы-2020» бағдарламасының тиімділігі ескеріліп, Елбасы қолданылу мерзімін 2025 жылға дейін ұзартуға шешім қабылдағанын, жыл сайын қосымша 30 миллиард теңге қарастыруды тапсырғанын, осындай қолдаудың арқасында үш жылдың ішінде 22 мың адамды еңбекке тартуға, 224 милли­ард теңге салық жинауға, 3 трил­лион теңгенің өнімін өндіруге мүмкіндік беретінін айтты.

Партияның өңірлік активімен өткен кеңесте Жолдау талаптарын сапалы әрі уақытылы орындаудың тетіктері қарастырылып, талқыланды. «Нұр Отан» партиясы облыстық филиалының жетекшісі, аймақ басшысы Құмар Ақсақалов «Қазақстан-2021: Бірлік, Түрақтылық. Жасампаздық» атты сайлауалды тұғырнаманың орында­лу барысымен таныстырды.

Төрағаның бірінші орынбаса­ры Президенттің стратегиялық бастамаларын іске асыруға барлық нұротандықтар болып жұмыла атсалысуға шақырды. Атқарылған жұмыстардың сапасына қоғамдық мониторинг пен бақылау жүргізу саяси ұйымның басты міндетіне айналуы тиіс. Партиялық жобалар «Цифрлы Қазақстан» мен «Рухани жаңғыру» бағдарламаларын орындауға үлес қосуға бағытталуы керек.

М.Қозыбаев атындағы Солтүстік Қазақстан мемлекеттік университетінде студент-жастармен өткен жүздесуде жастар мен отбасы институтын кешенді қорғау мемлекеттік саясаттың басым бағыты болып табылатыны айтылды.

**// Егемен Қазақстан.- 2018.- 17 қазан**